KECZER GABRIELLA:

* **Felnőttképzési szervezetek stratégiai elemzése**

*Egy felnőttképzési szervezet stratégiájának elemzése (a szervezet külső és belső környezetének és a választott stratégiának a bemutatása, értékelése), vagy több szervezet stratégiájának összehasonlítása. Javasolt kutatási módszer: dokumentumelemzés, adatelemzés, mélyinterjú. (Empirikus dolgozat)*

* **Az oktatásban dolgozók motivációinak vizsgálata**

*A motivációs elméletek bemutatása szakirodalom alapján, majd oktatási szervezet(ek) dolgozói körében a motivációk felmérése. A kutatás célja annak vizsgálata, hogy milyen hajtóerők mozgatják az adott intézmény dolgozóit, és az adott intézmény mennyire képes kielégíteni a dolgozók különféle szükségleteit. Javasolt módszer: kérdőív, fókuszcsoportos interjú. (Empirikus dolgozat)*

* **Felnőttképzési projektterv kidolgozása**

*Egy felnőttképzési projektterv kidolgozása a projektmenedzsment elméleti háttere és gyakorlati eszközrendszere alapján (célmeghatározás, ütemterv, erőforrás terv, költségterv, kockázatkezelési terv, érintett térkép). (Fejlesztés típusú dolgozat)*

* **A felsőoktatás szerepe az élethosszig tartó tanulásban**

*Felnőtthallgatók száma, aránya a felsőoktatási intézményekben hazánkban és más országokban. Szakképzési és továbbképzési programok az egyetemeken. Felnőtthallgató-barát működés és szolgáltatások a hazai és a külföldi felsőoktatási intézményekben. Javasolt módszer: dokumentumelemzés, interjú. Angol nyelvtudás szükséges! (Empirikus dolgozat)*

* **Emberi erőforrás menedzsment**

*Egy nagyobb, vagy több kisebb szervezet (intézmény, vállalkozás, vállalat) emberi erőforrás menedzsment tevékenységeinek vizsgálata: toborzás, kiválasztás, fejlesztés, teljesítményértékelés. Javasolt módszer: dokumentumelemzés, interjú (Empirikus dolgozat)*

* ***Felnőttképzési szervezetek menedzsmentje***

*Egy nagyobb, vagy több kisebb szervezet (intézmény, vállalkozás, vállalat) menedzsment alapfunkcióinak vizsgálata: tervezés, szervezeti felépítés, vezetés, kontroll). Javasolt módszer: dokumentumelemzés, interjú (Empirikus dolgozat)*

* ***Munkaerőpiaci helyzetkép és trendek***

*A munkaerőpiac fontosabb mutatóinak (gazdasági aktivitás, foglalkoztatottság, munkanélküliség, jövedelmi viszonyok) elemzése -- idősoros elemzés, az országon belüli különbségek (földrajzi terület, életkor, nem alapján) bemutatása és más országokkal történő összehasonlítás. A munkaerőpiacot befolyásoló szakpolitikák és intézkedések. Javasolt módszer: statisztikai adatok elemzése, dokumentumelemzés (Empirikus dolgozat)*

BOZSÓ RENÁTA

* **Andragógiai kutatások a XX.-XXI. század fordulóján**

*Felnőttoktatással ill. felnőttképzéssel kapcsolatos kutatások áttekintése, elemzése és/vagy csoportosítása. A munka középpontjában állhatnak a kutatók vagy a kutatások. Az előbbi esetben módszer lehet a vonatkozó területet kutatók felderítése, tevékenységük bemutatása, elvégzett kutatások áttekintése, mely kiegészülhet kutatást végzők megkeresésével, velük történő interjús adatfelvétellel (a kutató motivációiról, a kutatás céljairól, eredmények hasznosításának lehetőségeiről…). A kutatás-központú elemző dolgozat a témák, célok, eredmények, mérőeszközök tekintetében vizsgálhatja, elemezheti és mutathatja be a magyarországi andragógiai kutatások egy körét, csoportját.*

* **Kultúraközvetítő intézmények a felnőttkori tanulás szolgálatában**

*A közművelődési intézmények működését szabályozó jogszabályok hagyományosan és aktuálisan is kiemelt feladatok (jelenleg: alapszolgáltatások) között említik tudatos, aktív önművelés kereteinek, az egész életre kiterjedő tanulás feltételeinek biztosítását. Ennek intézménytípusokban vagy konkrét intézményekben történő megvalósulását, megvalósulási formáit vizsgálhatja a hallgató akár történeti megközelítésben is. A kutatás a jogszabályi keretek ismeretén túl történeti (akár levéltári) kutatásokkal, és/vagy tartalomelemzés módszerét alkalmazva, esetleg megfigyelés illetve megkérdezés útján gyűjtött adatokkal, információkkal mutathatja be/támaszthatja alá ezen célok megvalósulását, a benne rejlő lehetőségeket vagy éppen annak hiányosságait akár összehasonlító jellegű vizsgálat formájában is. A kutatás lehet alapkutatás, de szolgálhat fejlesztési célokat is (pl. jó gyakorlatok vagy akár fejlesztendő területek megvilágítása révén).*

* **A tanuló felnőttek empirikus vizsgálata**

*A felnőttoktatásban, felnőttképzésben résztvevők életmódjának, tanulással, önképzéssel kapcsolatos sajátosságainak, ezzel összefüggő véleményeinek, elvárásainak felderítése. A dolgozat empirikus jellegű, alapját (a vonatkozó elméletek ismeretén felül) saját kérdőíves és/vagy interjús adatfelvételek képezik. A hallgató saját maga által készített mérőeszközzel, alapos előkészítést követően vizsgál egy jól körülhatárolható alapsokaságot (pl. egy adott képzés felnőtt résztvevőinek körét). A kutatáshoz innovatív célt szükséges rendelnie, melyre valamilyen fejlesztésre történő javaslattétel (eszközök, módszerek, alkalmazások…) kidolgozása kell, hogy épüljön.*

PELESZ NELLI

**Képzők képzése- felnőttoktatói szerepek**

*A felnőttképzők kompetenciái, tudásbázisuk, formális képzés keretei, lehetséges sztenderdek, fejlesztési irányok vizsgálata. Dokumentumelemzés és/vagy empirikus kutatás.*

**Karriertervezés- pályatanácsadás**

*A karriertervezés újszerű elméleti megközelítéseinek bemutatása, gyakorlati megvalósításuk konkrét esettanulmányokon keresztül, a pályatanácsadási folyamat bármely szakaszának empirikus vizsgálata, elemző bemutatása.*

**A felnőttképzés jellemzői, társadalmi-gazdasági összefüggései történeti megközelítésben**

*A felnőttképzés bármely korszakának rendszerszerű bemutatása, vagy egy kitüntetett szegmensének történeti szempontú vizsgálata.*

SZŰCS NORBERT

Bármilyen szociológiai tematikájú dolgozat, empirikus kutatás elkészítésében támogatom a hallgatókat. Az alábbi lista elsősorban területeket jelöl ki, melyeken belül minden hallgató megvalósíthatja a saját ötleteit, konkretizálhatja a kifejteni kívánt témakört.

* **Romológiai témakörök**

*Bármely magyarországi cigány közösség kultúrájának empirikus vizsgálata.*

* **Az oktatási szegregáció kérdésköre**

*Az oktatási szegregáció típusainak, hatásainak empirikus vizsgálata. Oktatási deszegregáció Magyarországon.*

* **Esélyegyenlőségi tematikájú programok, „jó gyakorlatok”, illetve esélyegyenlőséggel, társadalmi integrációval foglalkozó szervezetek empirikus vizsgálata**

*Újszerű oktatási, kulturális, integrációs programok leírása, hatásvizsgálata, elemzése. Esélyegyenlőséggel, társadalmi integrációval foglalkozó szervezetek, hálózatok működésének empirikus vizsgálata.*

MOLNÁRNÉ URBANIK TÍMEA

* **Felnőttképzési programok tervezése és vizsgálata könyvtári környezetben, az élethosszig tartó tanulás könyvtári keretekben, a könyvtárandragógia különböző formái és képzési lehetőségei**

*A felnőttkori tanulás könyvtári környezetben megvalósítható lehetőségeinek széles skálájáról lehet választani mind a korcsoport, mind a programok tekintetében.*

BÓDINÉ GÁL GYÖNGYI

* **Az emberi erőforrás fejlesztés jogi környezete**

*Az ember erőforrás fejlesztés, elsősorban a felnőttképzés jogi feltételeinek változása az első felnőttképzési törvény megalkotása óta, az európai uniós jog hatása a magyar jogszabályi rendszerre, a felnőttképzés tartalmi változásainak nyomon követése, a változások okai a jogszabályi változások tükrében.*

* **Tanulási eredmény alapú képzési program fejlesztése**

*A felnőttképzési tevékenység központi eleme a felnőttképzési program. A téma egy konkrét képzési szükséglet kielégítésére irányuló képzési program fejlesztésére irányul. A dolgozatban a képzési szükségletet, a képzési program jogi, szakmai és koherencia követelményeit, a képzési program fejlesztésének folyamatát valamint az önállóan fejlesztett képzési programot kell bemutatni. A képzés kimeneti követelményeit tanulási eredményekben kell megfogalmazni. (Fejlesztés jellegű dolgozat)*

NAGY-RENDEK TÍMEA

* **Felnőttképzés intézményrendszere Magyarországon**

*Iskolarendszeren kívüli felnőttképzést megvalósító magyarországi intézményrendszer történetének, jogszabályi vonatkozású változásainak áttekintése és legalább két felnőttképzési szervezet tevékenységének/minőségbiztosítási rendszerének/stratégiájának stb. összehasonlítása, elemzése. A kidolgozás során kiemelt figyelmet kíván az akkreditált, később engedélyezett képzők vizsgálata. Javasolt kutatási módszer: dokumentumelemzés, adatelemzés, teljesen/félig strukturált interjú (Empirikus dolgozat).*

SÜTŐ ERIKA

* *Tanuláselméletek az andragógiai gyakorlatban: a felnőtt tanulók és a felnőttoktatók tanulással-tanítással kapcsolatos nézetei. Elméletre alapozott empirikus kutatás.*
* *A konstruktivizmus andragógiai megközelítése. Konstruktivista szemlélet az andragógiai gyakorlatban (a tanulásszervezésben, az oktatók szerepfelfogásában, a tanítási módszerek megválasztásában). Elméletre alapozott empirikus kutatás.*
* *Korszerű tanítási-tanulási módszerek a felnőttképzésben (előadó-központú módszerek, résztvevő központú módszerek, önképzésen alapuló módszerek, eLearning, blended learning). Módszerválasztást meghatározó tényezők az intézmény, a képzés, illetve az oktató tekintetében. A módszerek és a tanulási stratégiák összefüggése. Elméleten alapuló empirikus kutatás.*

ÚJVÁRI EDIT

*A múzeumokhoz kapcsolódó andragógiai munka elmélete és esettanulmánya*

NÉMETH BALÁZS

* *Az EU felnőttkori tanulással kapcsolatos szakpolitikájának változása 1994-2019 között;*
* *Az állam szerepe a felnőttoktatás fejlesztésében;*
* *Felnőttoktatás és politika a részvétel és a teljesítmény növelésének dimenziójában: eszközök, módszerek – az EPALE rendszer tükrében*
* *Andragógia: tudományelméleti és professzió-kihívások;*
* *A validációs eszközök szerepe a felnőttek tanulásának támogatásában;*
* *Nemzetközi szervezetek és a felnőttek tanulásának fejlesztése: Az UNESCO/OECD szerepe;*
* *Aktív állampolgárság és felnőtt-kori tanulás;*
* *Felsőoktatási szerepek, missziók a felnőttek tanulásának fejlesztéséért;*